b'\n_START_ARTICLE_\nStiftung Preu\xc3\x9fische Schl\xc3\xb6sser und G\xc3\xa4rten Berlin-Brandenburg\n_START_PARAGRAPH_\nStiftung Preu\xc3\x9fische Schl\xc3\xb6sser und G\xc3\xa4rten Berlin-Brandenburg (SPSG) er en stiftelse etablert i 1994, som forvalter den pr\xc3\xb8yssiske stats slott og haver i Berlin og Brandenburg._NEWLINE_Organisasjonens forl\xc3\xb8pere var Staatliche Schl\xc3\xb6sser und G\xc3\xa4rten Potsdam-Sanssouci i DDR og Verwaltung der Staatlichen Schl\xc3\xb6sser und G\xc3\xa4rten i Vest-Berlin. Disse sprang igjen ut fra den pr\xc3\xb8yssiske Verwaltung der Staatlichen Schl\xc3\xb6sser und G\xc3\xa4rten, som ble etablert 1. april 1927 etter at stridighetene mellom Fristaten Preussen og familien Hohenzollern om eiendomsretten til de tidligere kongelige eiendommene var bragt til ende._NEWLINE_SPSG har sete i Potsdam, og finansieres av delstatene Berlin og Brandenburg, og av den f\xc3\xb8derale regjeringen, som b\xc3\xa6rer 42\xc2\xa0% av omkostningene. Stiftelsen f\xc3\xa5r ogs\xc3\xa5 st\xc3\xb8tte fra flere st\xc3\xb8tteforeninger og private sponsorer.'